Espen Graff vraker NRK
Graff blir samtidig en del av ledergruppen i NSF når han starter i sin nye jobb etter sommeren. - Det er ikke lett å forlate det som har vært en fantastisk arbeidsplass for meg i nesten 20 år, men samtidig gleder jeg meg veldig til nye utfordringer i NSF, sier Graff i en pressemelding fra NSF. 42-åringen har jobbet i NRK i en årrekke. For mange er han et kjent ansikt som programleder i ulike OL- og VM-sendinger på statskanalen. De siste årene har Graff imidlertid vært redaksjonssjef i NRK Sport. I pressemeldingen fra NSF heter det at den nyopprettede stillingen betyr en vesentlig styrking av forbundets utadrettede kommunikasjon. - NSF er svært fornøyd med å få en så erfaren og kompetent medarbeider som Espen Graff til å lede og videreutvikle kommunikasjonsarbeidet i Skiforbundet, sier generalsekretær Stein Opsal.
NRK-profilen Espen Graff (42) bytter ut jobben som redaksjonssjef i NRK Sport med en nyopprettet stilling som kommunikasjonssjef i Norges Skiforbund (NSF).